b"\n_START_ARTICLE_\nCasa Cassol\n_START_SECTION_\nDescripci\xc3\xb3\n_START_PARAGRAPH_\nLa casa Cassol \xc3\xa9s situada al carrer de Sant Antoni, 15. \xc3\x89s un edifici d'estructura medieval de planta baixa i primer pis. A la fa\xc3\xa7ana, de carreus i paredat parcialment arrebossat, s'obre una portada d'arc de mig punt. La part posterior, situada a una cota inferior, est\xc3\xa0 constitu\xc3\xafda de planta baixa i dues plantes pis. \xc3\x89s possible que originalment funcion\xc3\xa9s com tancament de la vila, ja que vorejant el carrer es troben les portes d'acc\xc3\xa9s al nucli urb\xc3\xa0 i alguns contraforts."